kardosdrur/scandi-wiki huggingface dataset:
Catalonien Rundt 2019

Catalonien Rundt 2019 var den 99. udgave af cykelløbet Catalonien Rundt. Det catalanske etapeløb var det niende arrangement på UCI's World Tour-kalender i 2019 og blev arrangeret mellem 25. og 31. marts 2019. Den samlede vinder af løbet blev colombianske Miguel Ángel López fra .

Hold og ryttere

Danske ryttere 
 Jonas Gregaard kørte for 
 Niklas Eg kørte for 
 Jesper Hansen kørte for

Etaperne

1. etape

2. etape

3. etape

4. etape

5. etape

6. etape

7. etape

Resultater

Samlede stilling

Sprintkonkurrencen

Bjergkonkurrencen

Ungdomskonkurrencen

Holdkonkurrencen

Startliste

Eksterne henvisninger 
 Officielle hjemmeside  
 

2019
UCI World Tour 2019
Øyfjorden (Lenvik)

Øyfjorden er en af de længere fjorde på øen  Senja i Troms og Finnmark  fylke  i Norge. Hele fjorden ligger i Lenvik kommune, lengst nordvest på øen. Tidligere tilhørte Øyfjorden, sammen med Stønnesbotn, Hillesøy kommune. Fra inderst i Ørnfjordbotn i syd til fjordens udløb i Norskehavet ved Kjølva er der ca. 15 km. Inderst deler Keipneset fjorden i to, Trælvika i øst og Ørnfjorden i vest.

Ved Ørnfjordens udløb, på vestsiden, ligger fiskeværet Fjordgård (194 indb.), som har vejforbindelse via Fjordgårdtunnelen og Ørnfjordtunnelen på Fylkesvej 275 (Troms) til Mefjordbotneidet. Længere ude langs Øyfjorden ligger de fraflyttede steder Tofta, Øyfjordvær og Breivika.

I Trælvika er der også en forladt bebyggelse. Omtrent midt på østsiden af fjorden ligger fiskeværet Husøy (252 indb.). Husøya er er lille ø som er knyttet til Senja med en 300 meter lang mole. Også Husøya har veiforbindelse, fylkesvej 277 (Troms) går over fjeldet via to tunneler til Huselv i Stønnesbotn. Begge de nævnte veje er forbundet med fylkesvej 862.

Folketallet i Fjordgård er gået tilbage i løbet af de seneste år, mens det på Husøya har holdt sig stabilt, og til og med øget enkelte år. Begge steder har hvert sit kapel og hver sin skole, børnehave og dagligvarebutik med posttjeneste.

Kilder og henvisninger 

Fjorde i Troms og Finnmark
Lenvik
Senja
B-52 (cocktail)

En B-52 er et shot bestående af Kahlúa, Baileys og Grand Marnier. Når den er lavet korrekt vil ingredienserne være separeret i lag.

Der er tvivl om navnet refererer til bandet The B-52's eller den amerikanske B-52 Stratofortress bomber.

En B-52'er serveres normalt i et shotglas eller sherryglas. For at lave drinken hældes Kahlúa først i glasset, herefter hældes Baileys Irish Cream meget langsomt i glasset ved hjælp af bagsiden på en kold ske, sådan at det ikke bliver blandet med det nederste lag. Herefter hældes Grand Marnier også meget forsigtigt på bagsiden af skeen, sådan at lagene ikke bliver blandet.

Man kan sætte ild til det øverste lag inden serveringen, hvorved man får en Flaming B-52. Dog skal man være opmærksom på, om glasset i det tilfælde er lavet af varmebestandigt materiale.

Referencer 

Drinks
Kuglebænkebider

Kuglebænkebideren (Armadillidium vulgare) er den eneste af de 27 forskellige arter af bænkebidere, som lever i Danmark, der kan rulle sig sammen som en kugle. De er en del af isopoder-ordenen.

De lever i skovbunden, hvor de spiser nedbrudt træ og andet råddent organisk materiale.

Dens naturlige fjender er edderkopper og pindsvin.

Eksterne henvisninger 

Opslag på Naturbasen - Danmarks nationale Artsportal

Isopoder
Myrra

Myrra er tørret harpiks fra myrratræet (Commiphora abyssinica), som gror i den østlige del af Afrika. 

Myrra udvindes ved at skære et snit i barken på træet, hvorefter harpiksen løber ud, og efter tre uger kan det tørrede harpiks brækkes af træet. Myrra har en bitter smag, men udsender en aromatisk duft ved afbrænding og har fra gammel tid været brugt i religiøse ritualer.

Referencer 

Nytteplanter
Harpikser
Juda (flertydig)

Juda (også stavet Judah eller sjældnere Yehuda) har flere betydninger:
 Juda, søn af Jakob og én af de tolv patriarker.
 Juda (stamme), én af Israels tolv stammer. Flere vigtige bibelske personer kom fra denne stamme, bl.a. Jesus af Nazareth og Kong David.
 Kongeriget Juda, også kaldet Sydriget, var et af de to riger, som efter efter delingen af Israel under Kong Rehabeam blev skabt. Det var opkaldt efter stammen Juda, der sammen med Benjamin udgjorde landet. Landets indbyggere blev senere ført i eksil i Babylon, se Det babyloniske eksil.

Se også 

Judas, den græske måde at stave navnet på og desuden navnet på Judas Iskariot, der forrådte Jesus
Sylvia Earle

Sylvia Alice Earle (født Reade; født 30. august 1935 i Gibbstown, USA) er en amerikansk marinbiolog, forfatter og opdagelsesrejsende. Siden 1998 har hun været 'explorer-in-residence' hos National Geographic. Earle var den første kvindelige hovedforsker ved U.S. National Oceanic and Atmospheric Administration og Time Magazines første 'Hero of the Planet' i 1998. Hun er medlem af gruppen 'Ocean Elders', som arbejder for at beskytte havet og dets liv. 

Earle har ledet over 50 ekspeditioner og dykket undervand i over 7000 timer. Hun var kaptajn på det første kvindelige hold, der boede under vandet i 1970, og satte rekorden som den dybeste løsgående dykker ved 381 m under overfladen i Stillehavet i september 1979.

Tidlige liv og uddannelse 
Earle er nummer to af en søskenderække på tre og datter af Lewis Reade Earle og Alice Freas Richie. Hun voksede op på en lille gård ved Camden, New Jersey. Da hun var 12, flyttede familien til Dunedin, Florida, hvor Earle i en tidlig alder begyndte at undersøge livet i det nærliggende hav. Earle lærte senere hen at dykke i SCUBA-udstyr på University of Florida, hvorfra hun fik en grad i botanik i 1955. Hun studerede videre på Duke University i 1956 og publicerede sin ph.d.-afhandling om alger i Den Mexicanske Golf i 1969.

Karriere 
Efter sin uddannelse arbejde Earle med forskning og banebrydende oceanografisk udforskning. Fra 1967 var hun forsker på Harvard University, og i 1968 opdagede hun undervands sandbanker ved Bahamas kyst. Hendes forskning har dækket vidt bl.a. i havet omkring Galápagosøerne, Kina og Bahamas. I 70'erne arbejdede hun med National Geographic Society for at lave en del bøger og film om havets liv. I 1979 blev hun kurator i alger på California Academy of Sciences.

Referencer 

Botanikere fra USA
Biologer fra USA
Opdagelsesrejsende fra USA
U/19 Ligaen 2018-19

U/19 Ligaen 2018-19 var den 16. sæson af den danske U/19 Ligaen siden oprettelsen i 2004. Den styredes af DBU, og den blev indledt den 11. august 2018 og afsluttet den 8. juni 2019.

Stilling

Statistik

Topscorere

Referencer 

Fodboldsæson 2018-19
2018-19
Harriet Taylor Mill

Harriet Taylor Mill (født Hardy; født i London 8. oktober 1807, død i Avignon 3. november 1858) var en britisk filosof og kvindesagsforkæmper. Hendes værker findes i The Complete Works of Harriet Taylor Mill. Hun er kendt for at have stor indflydelse på sin anden mand, John Stuart Mill, en af 1800-tallets vigtigste liberale tænkere. De diskuterede og arbejdede tæt sammen, og hun bidrog med kapitler til nogle af hans værker.

Tidlige liv og første ægteskab 
Harriet Hardy blev født i 1807 i Walworth, London som datter af Harriet og Thomas Hardy. Harriet blev undervist hjemme og havde en tidlig interesse i poesi.

Hun blev som 18-årg gift med sin første mand, John Taylor, i 1826. De fik tre børn sammen, Herbert, Algernon og Helen Taylor. 

i 1838 mødte hun John Stuart Mill. Det var omkring dette tidspunkt, at hun begyndte at skrive en række upublicerede værker om kvinders rettigheder, etik, tolerance og ægteskab. Deres venskab blomstrede, og Harriet satte pris på, at Mill behandlede hende som en ligeværdig intellektuelt.

Referencer 

Filosoffer fra England
Personer fra London
Ruth Bader Ginsburg

Ruth Bader Ginsburg (født Joan Ruth Bader; 15. marts 1933 - død 18. september 2020 i Washington, D.C.) var dommer i USA's højesteret. Ginsburg blev udpeget af Bill Clinton i 1993 og var den anden kvindelige dommer (efter Sandra Day O'Connor), der har været en del af højesteretten. 

Ginsburg brugte meget af sin karriere på at fremme ligestilling og kvinderettigheder. Hun har undervist på Rutgers Law School og Columbia Law School, som en af de få kvinder i sit felt. Ginsburg er blevet beskrevet som et 'popkulturfænomen' og der er blevet oprettet en Tumblrside og memes om 'The Notorius R.B.G.'

Referencer

Eksterne henvisninger 

Højesteretsdommere fra USA
Personer fra New York City
Advokater fra USA
Butbladet skræppe

 
Butbladet skræppe (Rumex obtusifolius) er en 50-100 cm høj urt, der vokser på næringsrig bund ved veje, på ruderater og nær bebyggelse. Den ligner kruset skræppe, men blosterbladene har tydelige tænder hos den butbladede skræppe, mens de er korte og svage hos den krusede. I lighed med andre skræppearter opfattes den i have- og landbrug som en ukrudtsplante.

Beskrivelse 
Byskræppe er en flerårig urt med en åben og stærkt grenet blomsterstand samt udstående grene. Stænglen er kraftig, hårløs og let furet. Bladene sidder spredt, og de et ægformede med butspids eller ingen egentlig spids samt med bølget rand. De nederste blade kan blive op til 35 cm lange.

Blomstringen sker i juli-august. Blomsterne sidder samlet toppen af planten i kranse à seks grønne enkeltblomster. Frugterne er små nødder, der dannes af de tre indre blosterblade, der forstørres og får de lange tænder på randen. En enkelt skræppeplante kan producere op til 30.000 frugter, der kan overleve i jord i op mod 100 år.

Planten har en meget dybtgående pælerod. Det giver den rigeligt med oplagsnæring, sådan at den kan klare de mest barske forhold, når først den er etableret.

Udbredelse 
Den butbladede skræppe er naturligt hjemmehørende i Europa, men har bredt sig til mange andre områder og lande i verden, fx USA, Australien og New Zealand.

Anvendelse 
Traditionelt har man brugt bladene fra skræpper til at dække over knapostmassen, og de blev også i tidligere tider brugt til at lægge i bunden af en kurv, man brugte til at hente fisk hjem i.

I nutiden bruges de til dekorationsformål, idet blomsterstandene forbliver på planten hen over vinteren. Desuden kan roden anvendes til kryddersnaps.

Referencer

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Skræppe
Crafoord Prize

Crafoordprisen er en pris, som skal belønne og fremme grundlæggende forskning inden for videnskabelige discipliner, som havner uden for Nobelprisens emneområder. Disse områder indbefatter astronomi, biologi (særligt økologi), geovidenskab, matematik, og forskning på sygdommen polyartrit (reumatisme). Prisen blev etableret i 1980 af Holger Crafoord, som kommercialiserede den kunstige nyre og grundlagde selskabet Gambro sammen med ægtefællen Anna-Greta Crafoord. Holger Crafoord led selv af polyartrit. Crafoordprisen blev uddelt første gang i 1982. Prisen administreres af Kungliga Vetenskapsakademien (KVA) i Stockholm.

Der uddeles kun én pris om året, og den følger et treårig cyklus, hvor prisuddelingen første år sker i astronomi eller matematik, andet år i geovidenskab og tredje år i biologi, hvorpå cyklussen starter forfra. Prisen i polyartritforskningen uddeles udelukkende, når der er konstateret et videnskabelig fremskridt, som kan begrunde en tildeling. Det er sket to gange; i 2000 og i 2004. Her blev prisen uddelt som en fjerde kategori i cyklussen. I september 2007 besluttede KVA at prisen i polyartritforskning skulle uddeles i 2009 fulgt af geovidenskab i 2010.

Prisen uddeles i april måned i Lund, og i lighed med de nobelpriser, som uddeles i Stockholm, er det Sveriges regent der uddeler priserne.

Med prisen følger et pengebeløb som i 2020 var 6.000.000 svenske kroner, som skal bruges af prismodtageren til yderligere forskning.

Modtagere

Referencer

Se også 
 Crafoordska stiftelsen

Eksterne henvisninger 

 
 Craafordpriset på Kungl. Vetenskapsakademins hjemmeside 

Videnskabspriser
Etableret i 1980
Hiro Matsuda

, (født 22. juli 1937, død 27. november 1999) var en japansk-amerikansk fribryder og træner, bedst kendt under sit rign-navn Hiro Matsuda. Han trænede mange professionelle fribrydere, herunder Hulk Hogan, The Great Muta, "Mr. Wonderful" Paul Orndorff, Scott Hall, Lex Luger, "Cowboy" Bob Orton og Ron Simmons.

Eksterne henvisninger/kilder 
 Biografi på WWE.com

Wrestlere fra Japan
Bianca Andreescu

Bianca Vanessa Andreescu (født 16. juni 2000 i Mississauga, Ontario, Canada) er en professionel kvindelig tennisspiller fra Canada.

Andreescu slog igennem på WTA Tour i 2019, hvor hun først spillede sig frem til finalen i turneringen i Auckland, og senere på sæsonen vandt hun sin første turneringssejr i BNP Paribas Open 2019.

Eksterne henvisninger 
 

Tennisspillere fra Canada
Personer fra Mississauga
Madrid Open 2018

Mutua Madrid Open 2018 var en tennisturnering, der blev spillet udendørs på grusbaner i Caja Magica i Madrid, Spanien i perioden 5. - 13. maj 2018. Det var den tiende udgave af Madrid Open, og det var sæsonens fjerde turnering i kategorien ATP World Tour Masters 1000 på mændenes ATP World Tour 2018 og sæsonens tredje turnering i kategorien WTA Premier Mandatory på kvindernes WTA Tour 2018.

Herresingletitlen blev vundet af Alexander Zverev, som dermed vandt turneringen for førse gang. I finalen besejrede han Dominic Thiem med 6-4, 6-4. Damesingletitlen gik til Petra Kvitová, som vandt med 7-6(6), 4-6, 6-3 over Kiki Bertens i finalen og dermed vandt Madrid Open for tredje gang.

I herredoublefinalen vandt Nikola Mektić og Alexander Peya over Bob Bryan og Mike Bryan, der måtte opgive ved stillingen 5-3 til førstnævnte i første sæt, mens damedoubletitlen gik til Jekaterina Makarova og Jelena Vesnina, som finalebesejrede Tímea Babos og Kristina Mladenovic med 2-6, 6-4, [10-8]. Begge par vandt dermed turneringen for første gang.

Præmier 

Den samlede præmiesum for Madrid Open 2018 androg € 12.246.715, og fordelte sig som følger..

Resultater

Herresingle

Damesingle

Herredouble

Damedouble

Eksterne henvisninger 
 Madrid Open

Noter 

2018
WTA Tour 2018
ATP World Tour 2018
1. etape af Tour de France 2020

1. etape af Tour de France 2020 var et 156 km langt linjeløb ved den sydfranske by Nice den 29. august 2020. Det var anden gang Nice er vært for den såkaldte Grand Départ, hvor Tour de France 1981 var første gang. Samtidig var det 36. gang at løbet besøgte byen, hvor 4. etape i 2013 var senest gang.

Rytterne skulle ud på tre kuperede omgange før finalen, som med afslutning på Promenade des Anglais i centrum af byen er flad.

Efter en massespurt vandt norske Alexander Kristoff fra  etapen og den gule førertrøje, efterfulgt af den danske verdensmester Mads Pedersen fra  på andenpladsen.

Resultater

Etaperesultat

Klassement efter etapen

Pointkonkurrencen

Bjergkonkurrencen

Bedste unge rytter

Holdkonkurrencen

Udgåede ryttere 
  John Degenkolb () - faldt for tidsgrænsen.

Referencer

Eksterne henvisninger 

 Officielle hjemmeside 
 

01
Tour de France 2020
2. etape af Tour de France 2020

2. etape af Tour de France 2020 var et 186 km langt bjergrigt linjeløb ved den sydfranske by Nice den 30. august 2020. For anden etape i træk var der både start og mål i Nice.

Ruten blev betegnet som en bjergetape, hvor rytterne skulle over Col de la Colmaine, Col de Turini og Col d'Ezet.

Efter en spurt med Marc Hirschi og Adam Yates vandt franske Julian Alaphilippe fra  etapen og den gule førertrøje.

Resultater

Etaperesultat

Klassement efter etapen

Pointkonkurrencen

Bjergkonkurrencen

Bedste unge rytter

Holdkonkurrencen

Udgåede ryttere 
  Rafael Valls () - stillede ikke til start.
  Philippe Gilbert () - stillede ikke til start.

Referencer

Eksterne henvisninger 

 Officielle hjemmeside 
 

02
Tour de France 2020
21. etape af Tour de France 2020

21. etape af Tour de France 2020 var et 122 km langt linjeløb med start i Mantes-la-Jolie, som endte på Avenue des Champs-Élysées i centrum af Paris den 20. september 2020. Det var sidste etape og afslutningen på løbet siden starten i Nice 29. august.

Sam Bennett fra  vandt sin anden etapesejr, da han i massespurten vandt over den danske verdensmester Mads Pedersen () og Peter Sagan ().

Resultater

Etaperesultat

Klassement efter etapen

Pointkonkurrencen

Bjergkonkurrencen

Bedste unge rytter

Holdkonkurrencen

Referencer

Eksterne henvisninger 

 
 Officielle hjemmeside 

21
Sport i Paris
Bålgryde

Bålgryde er en variant af en gryde beregnet til madlavning over bål. For at gøre gryden nemmere at rengøre efter brug kan den smøres ind i brun sæbe på ydersiden inden brug.

Referencer 

Gryder
Nordkoreas kvindefodboldlandshold

Nordkoreas kvindefodboldlandshold, er det kvindelige fodboldlandshold der er baseret i Nordkorea. Kvindelandsholdet ligger nummer 11 på FIFA’s verdensrangliste over bedste kvindelandshold. Holdets hjemmebanetrøje er rød, og deres udebanetrøje er hvid.

Landsholdets hidtil største sejr blev spillet i Hong Kong, den 21. juni 2001, da holdet vandt 24-0 over .

Landsholdet har vundet Asienmesterskabet, 3 gange, i 2001, i 2003 og i 2008.

Referencer

Eksterne henvisninger 
 FIFA Profil 

Kvindefodboldlandshold
Kvindefodboldlandshold
Skyderiet i Utrecht 2019

Skyderiet i Utrecht 2019 foregik den 18. marts, hvor tre personer blev dræbt og yderligere syv blev såret under et skyderi i en sporvogn i Utrecht, Holland. Én person døde 10 dage senere på hospitalet som følge af sine skader.

En 37-årig tyrkisk mand blev arresteret senere den efterfølgende dag efter en større politiindsats. Han blev dømt for mord med terrorisme som formål, og han fik en livstidsdom.

Angrebet 
Klokken cirka 10:45 CET foregik et skyderi på en sporvogn tæt på 24 Oktoberplein-knudepunktet i Utrecht. Gerningsmanden flygtede i en bil, hvilket førte politiet på en menneskejagt, der varede det meste af dagen. Politiet endte med at arrestere en 37-årig mand, der er født i Tyrkiet. I tillæg hertil blev der foretaget yderligere to arrestationer i forbindelse med skyderiet. I forbindelse med angrebet ledte politiet ledte også efter en rød Renault Clio , der senere blev fundet og konfiskeret.

En af kvinderne der blev skudt kan have været målet på grund af "familiære årsager" og da andre passagerer forsøgte at hjælpe hende, blev de også ramt.

Referencer 

Begivenheder i 2019
Terrorhandlinger i Holland
Utrecht
Masseskyderier
Bøf lindström

Bøf lindström (bøf Lindstrøm, bøf à la Lindström, ) er en svensk kødret bestående af hakket oksekød, hakket løg, kapers, hakket syltet rødbede, æg og revet kartoffel, der blandes til en fars og steges.

Ingredienserne minder om tatar, der imidlertid ikke steges, eller pariserbøf, hvor det kun er kødet, der steges til en hakkebøf og serveres med det øvrige som tilbehør.

Der er flere traditionelle forklaringer på rettens opståen og på, hvem der har lagt navn til den. Ifølge én tradition blev retten skabt, da en finsk-svensk-russisk officer ved navn Lindström gik ind på Hotel Witt i Kalmar den 4. maj 1862 og bestilte en tatarbøf med tilbehør (uden peberrod), hvorefter han blandede ingredienserne sammen og bad om at få dem stegt. Andre henfører retten til den norske polarfarer Henrik Lindstrøm eller andre med efternavnet Lindström.

Referencer 

Kødretter
Mad fra Sverige
Spøgelsestræ

Spøgelsestræ (Corokia cotoneaster) er en blomstrende busk eller lille træ fra New Zealand i familien Argophyllaceae. Væksten er spredt og rigt forgrenet med en normal højde på ca. 3 m som fuldt udvokset. Barken er meget mørk, mens bladene varierer en del med højden som den vokser i og vindforholdene. Blomsterne er klart gule, og den blomstrer i december og januar.

Spøgelsestræ forhandles i Danmark almindeligt på planteskoler og af og til i supermarkeder, og har i perioder været uhyre populært.

Spøgelsestræ er relativt hårdfør, og findes på både Syd- og Nordøerne i New Zealand, hvor den ofte koloniserer tør, stenet jord. Lokalt bruger det til at stabilisere klitter. Det blev introduceret i Europa (i Storbritannien) allerede i 1875.

Kilder 

Kurvblomst-ordenen
Stefan Roy Frederiksen

Stefan Roy Frederiksen (født 19. oktober 1994 i Nykøbing Falster) er forhenværende landsformand for Liberal Alliances Ungdom.

Baggrund og uddannelse 
Frederiksen er født i Nykøbing Falster og er vokset op delvist i Maribo, Odense og Næstved. Han har både gået på Herlufsholm Skole og Gods og på Flakkebjerg Efterskole, inden han rejste til Michigan, USA og dimitterede fra Cadillac High School.

Han vendte hjem til Danmark og startede på ZBC Næstved i 2012. Her blev han elevrådsformand fra 2012 til 2015, og derudover valgt til forretningsudvalget i Landssammenslutningen af Handelsskoleelever.

Frederiksen har været aktiv i Pulterkammerets Aktivister, hvor han medvirkede til bekæmpning af hævnporno og cybermobning. I 2017 blev han valgt som næstformand for foreningen. Posten bestred han frem til 2018.

Fra august 2017 aftjente Frederiksen sin værnepligt ved Den Kongelige Livgarde, hvor han blev valgt som landstalsmand. I 2018 fik han også tillidshvervet som rådsmedlem i Værnepligtsrådet.

I 2018 påbegyndte Stefan Roy Frederiksen sit nuværende studie, Teknoantropologi på Aalborg Universitet i København.

Politisk karriere 
I 2014 meldte Frederiksen sig ind i Liberal Alliances Ungdom. Samme år blev han lokalformand for Liberal Alliances Ungdom Næstved. Foreningen blev i 2015 kåret som årets lokalforening, mens Frederiksen blev kåret som ”Årets liberale fighter” og valgt som medlem af Forretningsudvalget med ansvar for organisationsudvikling.

I marts 2016 efterfulgte han Alex Vanopslagh som landsformand for Liberal Alliances Ungdom efter et kampvalg, hvor også Anders Burlund kandiderede til posten. Som landsformand gjorde Frederiksen sig bemærket ved at tale for en legalisering af hash og hårde stoffer, EU-skepsis og Lolland som frihandelszone. Han var som landsformand medlem af Hovedbestyrelsen i Liberal Alliance. Han blev dog i februar 2017 suspenderet som formand for Liberal Alliance Ungdom efter "mistanke om uretmæssig adgang til to medlemmers konti på sociale medier". Suspenderingen skete samtidigt med en suspendering af formanden for kampagneudvalget Mathias Wehrsdorf. Ved landsmødet den 25. februar 2017 blev han ekskluderet som medlem af Liberal Alliance Ungdom. Københavns Politi valgte dog ikke at rejse en sag i forholdet.

Han deltog i ”demokratiløftet”, et projekt af Everyday for at mindske politikerlede og har også bidraget til en bogudgivelse fra Ungdomsbureauet med titlen ”De engagerede”.

Udover det partipolitiske foreningsliv har Frederiksen bestredet en post i hovedbestyrelsen hos Borgerlige Studerende fra 2015 til 2017.

Hans politiske engagement skildres løbende i en dokumentar af videodokumentarist Lise Birk Pedersen.

Referencer 

Personer fra Nykøbing Falster
Danske ungdomspolitikere
Liberal Alliances Ungdom